এস এম মাহফুজুর রহমান

এস এম মাহফুজুর রহমান একজন বাংলাদেশী শিক্ষাবিদ এবং জনতা ব্যাংকের সাবেক চেয়ারপারসন, বিজিএমইএ ইউনিভার্সিটি অব ফ্যাশন অ্যান্ড টেকনোলজির উপাচার্য, ঢাকা বিশ্ববিদ্যালয়ের অর্থ বিভাগের সাবেক অধ্যাপক এবং বাংলাদেশের ইনভেস্টমেন্ট কর্পোরেশনের সাবেক চেয়ারম্যান।

 জীবনের প্রথমার্ধ 

রহমান ১৯৭২ সালে মস্কো ইনস্টিটিউট অফ ওরিয়েন্টাল স্টাডিজ থেকে পিএইচডি সম্পন্ন করেন। তিনি রাশিয়ার পিপলস ফ্রেন্ডশিপ ইউনিভার্সিটি থেকে ১৯৭৯ সালে অর্থনীতিতে দ্বিতীয় স্নাতকোত্তর সম্পন্ন করেন।

 কর্মজীবন 

রহমান ১৯৮৪ সালে ঢাকা বিশ্ববিদ্যালয়ে অর্থ বিভাগের প্রভাষক হিসেবে যোগদান করেন। "Prof S. M. Mahfuzur Rahman designated as the Vice-Chancellor of BUFT". Textile News, Apparel News, RMG News, Fashion Trends. 5 January 2020. Retrieved 15 December 2021.

১৯৯৮ সালে, রহমান জাপানের নাগোয়া বিশ্ববিদ্যালয়ে ভিজিটিং ফ্যাকাল্টি হিসেবে কাজ করেন।"Prof S. M. Mahfuzur Rahman designated as the Vice-Chancellor of BUFT". Textile News, Apparel News, RMG News, Fashion Trends. 5 January 2020. Retrieved 15 December 2021. তিনি এশিয়াটিক সোসাইটি অব বাংলাদেশের সাধারণ সম্পাদক এবং এর আগে কোষাধ্যক্ষ হিসেবে একটি মেয়াদে দায়িত্ব পালন করেছিলেন। তিনি এশিয়াটিক সোসাইটি অফ বাংলাদেশ কর্তৃক প্রকাশিত জাতীয় বিশ্বকোষ বাংলাপিডিয়ার ট্রাস্টি বোর্ডের সদস্য। তিনি বাংলাদেশ ডেভেলপমেন্ট ব্যাংক লিমিটেডের একজন পরিচালক ছিলেন।

রহমান ঢাকা বিশ্ববিদ্যালয়ে অধ্যাপনা করেন এবং ১৯৯৪ থেকে ১৯৯৭ সাল পর্যন্ত ব্যাংকিং ও বীমা বিভাগের চেয়ারপারসন হিসেবে দায়িত্ব পালন করেন। তিনি ২০১১ সালে ইনভেস্টমেন্ট কর্পোরেশন অব বাংলাদেশ- এর চেয়ারপারসন হিসেবেও দায়িত্ব পালন করেন। ২০১৯ সালে তিনি ঢাকা বিশ্ববিদ্যালয় ছেড়ে যান। তিনি বাংলাদেশ অর্থনীতি সমিতির সাধারণ সম্পাদকও ছিলেন।

রহমান ২০১৯ সালের ঢাকা বিশ্ববিদ্যালয় কেন্দ্রীয় ছাত্র সংসদ নির্বাচনে প্রধান রিটার্নিং অফিসার ছিলেন। নির্বাচনী প্রক্রিয়ায় ‘অনিয়ম’ নিয়ে তিনি ‘বিব্রত’ প্রকাশ করেন।

২৬ জানুয়ারী ২০২০-এ, রহমানকে বিজিএমইএ ইউনিভার্সিটি অফ ফ্যাশন অ্যান্ড টেকনোলজির উপাচার্য নিযুক্ত করা হয়। তিনি রূপালী ব্যাংক লিমিটেডের সাবেক পরিচালক। ২৮ জুলাই ২০২০-এ, জামাল উদ্দিন আহমেদের স্থলাভিষিক্ত হয়ে রহমানকে জনতা ব্যাংকের চেয়ারপারসন নিযুক্ত করা হয়, যিনি ঋণ অনুমোদনের ক্ষেত্রে দুর্নীতির অভিযোগের সম্মুখীন হয়েছিলেন।

রহমান ২০২১ সালের ঢাকা বিশ্ববিদ্যালয় কেন্দ্রীয় ছাত্র সংসদ নির্বাচনে প্রধান রিটার্নিং অফিসার ছিলেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ব্যাংকার
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী অর্থনীতিবিদ